1836 isch  e Zollhuus baut worde wo no zu Nollinge ghört het. Usserem Zollhuus, emene Sennhof, em Höllhooggehuus, em Huus Salmegg un dr Wiechsmühli, het s Biet vum hütige Rhyfälde numme uss Fälder un Matte bstande. 1856 isch schliessli e Bahnstation bei Rheinfelden eröffnet worde. D Grundstügg defür sin Buure uss de umliegende Dörfer enteignet worde. Täglich sin vir Züg in beidi Richtunge uff Basel un Waldshuet gfaare. Uff dr Schwiizer Syte isch ersch 1875 e Bahnlinie in Betrieb gno worde. D Yysebahn het aber au zum Niidergang vo de traditioneli Flösserei un de Poschtkutsche gfiert.